Comunicat 

 

Bucuresti, 13 August 2008 – Unii angajati ai BCR participa de astazi la o actiune de protest programata pentru trei zile, urmare a deciziei Federatiei Sindicatelor Independente (FSI) din BCR. Actiunea consta in purtarea unei banderole albe de catre membrii de sindicat participanti. 

Potrivit informarii primite ieri de conducerea bancii de la Federatia Sindicatelor Independente din BCR, actiunea de protest se desfasoara, citam “pentru toate solicitarile\nemultumirile care v-au fost aduse la cunostinta anterior si care nu si-au gasit rezolvare pana astazi”.  

Conducerea bancii considera ca motivele pe care se sprijina decizia sindicatului nu justifica in mod real o astfel de actiune, mai ales in conditiile in care managementul BCR este in continuare deschis dialogului. “Credem cu convingere, asa cum am precizat mereu pana acum, ca dialogul deschis cu reprezentantii sindicatului este cea mai buna cale de a rezolva orice problema”, declara conducerea bancii. “Nu credem ca acest process al dialogului ar fi inchis in vreun fel”, subliniaza conducerea BCR.  

In spiritul abordarii constructive de pana acum, banca a facut FSI, saptamana trecuta, mai multe propuneri care vizeaza subiectele principale aduse in discutie de catre FSI, propuneri la care conducerea nu a primit un raspuns punctual oficial pana acum.   

Conducerea bancii spera ca dialogul va continua si cauta sa rezolve pe aceasta cale orice diferend.